নিজস্ব প্রতিবেদন: বিয়ের প্রতিশ্রুতি সহবাসের মামলায় ঋতব্রত বন্দ্যোপাধ্যায়কে ফের নোটিস পাঠাল সিআইডি। আগামী মঙ্গলবার তাঁকে ভবানীভবনে হাজিরা দিতে বলা হয়েছে।  এর আগেও ঋতব্রতকে সমন পাঠিয়েছিল সিআইডি। কিন্ত আসতে পারবেন না বলে জানিয়ে দেন রাজ্যসভার সাংসদ। নম্রতা দত্ত নামে এক মহিলাকে বিয়ের প্রতিশ্রুতি দিয়ে সহবাসের অভিযোগ উঠেছে সিপিএম-এর বহিষ্কৃত নেতার বিরুদ্ধে।  বালুরঘাট থানায় অভিযোগ জানিয়েছেন নম্রতা। বিচার চেয়ে মুখ্যমন্ত্রী ও প্রধানমন্ত্রীকে চিঠিও দিয়েছেন। সিআইডি-র সঙ্গে দিল্লি পুলিসও তদন্ত করছে। তাদের সমনও এড়িয়েছেন ঋতব্রত বন্দ্যোপাধ্যায়। রাজ্যসভার সাংসদ দাবি করেছেন, তাঁকে ব্ল্যাকমেল করার জন্যই ফাঁসানো হয়েছে। নম্রতার বিরুদ্ধে তিনিও অভিযোগ দায়ের করেছেন।